CELEX: C2006/165/54
Language: et
Date: 2006-07-15 00:00:00
Title: Kohtuasi T-130/06:  3. mail 2006  esitatud hagi — Drax Power jt  versus  komisjon

15.7.2006   
            
            
               ET
            
            
               Euroopa Liidu Teataja
            
            
               C 165/27
            
         3. mail 2006 esitatud hagi — Drax Power jt versus komisjon
   (Kohtuasi T-130/06)
   (2006/C 165/54)
   Kohtumenetluse keel: inglise
   Pooled
   
      Hageja: Drax Power (Selby, Ühendkuningriigid), Great Yarmouth Power Ltd (Swindon, Ühendkuningriigid), International Power Plc (London, Ühendkuningriigid), Npower Copgen Ltd (Swindon, Ühendkuningriigid), RWE Npower Plc (Swindon, Ühendkuningriigid), ScottichPower Generation Ltd (Glasgow, Ühendkuningriigid), Scottish and Southern Energy Plc (Perth, Ühendkuningriigid) (esindajad: I. Click, QC ja barrister M. Cook)
   
      Kostja: Euroopa Ühenduste Komisjon
   Hagejate nõuded
   
               —
            
            
               tühistada komisjoni 22. veebruari 2006. aasta otsus C (2006) 426 (lõplik) siseriikliku kasvuhoonegaaside saastekvootide eraldamise kava muudatusettepaneku kohta, millest komisjonile teatas Suurbritannia ja Põhja-Iiri Ühendkuningriik
            
         
               —
            
            
               mõista hageja poolt käesolevas menetluses kantud kohtukulud välja komisjonilt.
            
         Väited ja peamised argumendid
   10. novembril 2004 teatas Ühendkuningriik komisjonile oma kavatsusest muuta oma esialgset kasvuhoonegaaside saastekvootide eraldamise kava. Ühendkuningriigi vaidlustatud komisjon otsus, milles leiti, et muudatusettepanek on vastuvõetamatu, tühistati Esimese Astme Kohtu poolt kohtuasjas T-178/05 (1) tehtud otsusega.
   Pärast otsuse tühistamist võttis komisjon vastu uue otsuse, milles leidis, et muudatusettepanek on vastuvõetamatu. See otsus on nüüd hagejate poolt vaidlustatud.
   Hagejad omavad, vahetult või läbi tütarettevõtete, elektritootmistehaseid, mida reguleerib Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (2). Kasvuhoonegaaside saastekvootide eraldamise kava muudatusettepaneku tagajärjel saaksid hagejad rohkem saastekvoote kui praegu eraldatud.
   Hagejad väidavad oma hagi toetuseks, et vaidlustatud otsus on vastuolus Esimese Astme Kohtu poolt kohtuasjas T-178/05 tehtud kohtuotsusega ja et vaidlustatud otsuses tõusetunud küsimused on lahendatud jõustunud kohtuotsusega.
   
   Hagejate arvates järeldab komisjon vääralt, et direktiivi artikli 11 lõikes 11 sätestatud tähtaeg 30. september 2004 on lõplik ja et liikmesriikidel ei ole pärast seda tähtaega õigust esitada muid muudatusettepanekuid oma siseriiklike eraldamiskavade suhtes kui need, mida nõutakse komisjoni otsusega.
   Edasi väidavad hagejad, et saastekvootidega kauplemise süsteemi toimimise suhtes väljendatud mure on üle tähtsustatud ega õigusta tehtud muudatusettepaneku tagasilükkamist.
   
      (1)  Kohtuasi T-178/05: Ühendkuningriik v. komisjon, EKL 2005, II-0000
   
      (2)  EÜT 2003, L 275, lk 32